કલબ યુવી રાસોત્સવના ગ્રાઉન્ડમાં કડવા પાટીદારના કુળદેવી માઁ ઉમિયાના મંદિરની સ્થાપના કરવામાં આવે છે. તેમજ દરરોજ તેમની પુજા અર્ચના અને વિવિધ મહાનુભાવો દ્વારા આરતી કરવામાં આવે છે. આઠમું નોરતું ઉમિયા માતાજીનું હોઈ ક્લબ યુવીમાં અનેરૂ મહત્વ ધરાવે છે. ત્યારે ગતરાત્રે આઠમાં નોરતે 12 હાજર કરતા વધુ લોકો દ્વારા મહાઆરતી કરવામાં આવી હતી. આ ભવ્ય મહાઆરતીમાં માઁ ઉમિયાના 10 સ્થાનકોના ધ્વજાજીની પધરામણી કરવામાં આવી હતી અને 20 હજારથી વધુ લોકોએ આ દિવ્ય મહાઆરતીના દર્શન કરી ધન્યતા અનુભવી હતી.